หุ้นสหรัฐฯปิดในแดนลบ
ตลาดหุ้นสหรัฐฯปิดลบจากแรงฉุดหุ้นกลุ่มเทคโนโลยี ขณะที่ราคาน้ำมันขยับขึ้น
22 ส.ค. 2555

ตลาดหุ้นสหรัฐฯปิดลบจากแรงฉุดหุ้นกลุ่มเทคโนโลยี ขณะที่ราคาน้ำมันขยับขึ้น
ตลาดหุ้นสหรัฐฯวานนี้(21ส.ค.) แกว่งตัวปิดแดนลบในช่วงท้ายของการซื้อขาย จากแรงฉุดของหุ้นกลุ่มเทคโนโลยี       ดัชนีหุ้นดาวโจนส์ ลดลง 67.29 จุด (0.51 เปอร์เซ็นต์) ปิดที่ 13,204.35 จุด แนสแดค ลดลง 8.95 จุด (0.29 เปอร์เซ็นต์) ปิดที่ 3,067.26 จุด เอสแอนด์พี ลดลง 1.87 จุด (0.34 เปอร์เซ็นต์) ปิดที่ 1,413.26 จุด  ขณะที่ราคาน้ำมันขยับขึ้นจากความหวังครั้งใหม่ว่ายุโรปจะลงมือสกัดวิกฤตหนี้   สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน เพิ่มขึ้น 43 เซนต์ ปิดที่ 96.40 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 94 เซนต์ ปิดที่ 114.64 ดอลลาร์ต่อบาร์เรล